అర్జున్ సింగ్ (మధ్యప్రదేశ్)

అర్జున్ సింగ్ (5 నవంబర్ 1930 - 4 మార్చి 2011) భారతదేశానికి చెందిన రాజకీయ నాయకుడు. ఆయన 1980లలో మధ్యప్రదేశ్ ముఖ్యమంత్రిగా రెండుసార్లు, పంజాబ్ గవర్నర్‌గా, 2000 నుంచి 2011 వరకు లోక్‌సభ & రాజ్యసభ సభ్యుడిగా ఎన్నికై  పివి నరసింహారావు &  మన్మోహన్ సింగ్ మంత్రివర్గంలో రెండుసార్లు కేంద్ర మానవ వనరుల అభివృద్ధి మంత్రిగా పనిచేశాడు.

రాజకీయ జీవితం
అర్జున్ సింగ్ 1980 & 1985 మధ్య మధ్యప్రదేశ్ ముఖ్యమంత్రిగా పని చేశాడు. ఆయన రాష్ట్రంలో రెండవసారి ముఖ్యమంత్రిగా ప్రమాణం చేసిన ఒక రోజు తర్వాత పంజాబ్ గవర్నర్‌గా నియమితుడయ్యాడు. అర్జున్ సింగ్ 1985లో లోక్‌సభ సభ్యుడిగా ఎన్నికై  పివి నరసింహారావు మంత్రివర్గంలో వాణిజ్య, కమ్యూనికేషన్ శాఖ మంత్రిగా తిరిగి 1991లో మానవ వనరుల అభివృద్ధి మంత్రిగా పని చేశాడు.

ఆయన 1992లో బాబ్రీ మసీదు కూల్చివేత తరువాత పివి నరసింహారావుకు వ్యతిరేకంగా మరి ఆ తరువాత ఎన్.డి తివారీ నాయకత్వం 1994లో తిరుగుబాటు కాంగ్రెస్‌ను స్థాపించాడు. అర్జున్ సింగ్ రావు పార్టీ అధ్యక్ష పదవికి రాజీనామా చేసిన తరువాత తిరిగి కాంగ్రెస్ పార్టీలో చేరి రాజీవ్ గాంధీ హయాంలో పార్టీకి ఉపాధ్యక్షుడిగా పని చేశాడు.

నిర్వహించిన పదవులు

 1957 - 1985 మధ్యప్రదేశ్ శాసనసభ సభ్యుడు
 1963 - 1967  మధ్యప్రదేశ్ రాష్ట్ర వ్యవసాయం, సాధారణ పరిపాలన శాఖ (GAD), సమాచార & ప్రజాసంబంధాల రాష్ట్ర మంత్రి
 1967 మధ్యప్రదేశ్ రాష్ట్ర ప్రణాళిక & అభివృద్ధి మంత్రి
 1972 - 1977 విద్యా మంత్రి, మధ్యప్రదేశ్ ప్రభుత్వం
 1977 - 1980 మధ్యప్రదేశ్ శాసనసభ ప్రతిపక్ష నాయకుడు
 1980 - 1985 మధ్యప్రదేశ్ ముఖ్యమంత్రి
 1985 - 1985 పంజాబ్ గవర్నర్
 1985 - 1988 పార్లమెంటు సభ్యుడు, లోక్ సభ
 1985 - 1986 వాణిజ్య మంత్రి, భారత ప్రభుత్వం
 1986 - 1988 కమ్యూనికేషన్స్ మంత్రి, భారత ప్రభుత్వం
 1988 - 1991 మధ్యప్రదేశ్ శాసనసభ సభ్యుడు
 1988 - 1989 మధ్యప్రదేశ్ ముఖ్యమంత్రి
 1991 - 1996 పార్లమెంటు సభ్యుడు, లోక్ సభ
 1991 - 1994 మానవ వనరుల అభివృద్ధి మంత్రి, భారత ప్రభుత్వం
 2000 - 2011 పార్లమెంటు సభ్యుడు, రాజ్యసభ
 2000 - 2004 సభ్యుడు, హోం వ్యవహారాల మంత్రిత్వ శాఖ సలహా కమిటీ
 2001 - 2004 సభ్యుడు, నిబంధనలపై కమిటీ
 2002 - 2004 చైర్మన్, పార్లమెంటరీ స్టాండింగ్ కమిటీ ఆన్ పర్పస్ కమిటీ
 2004 - 2009 మానవ వనరుల అభివృద్ధి మంత్రి, భారత ప్రభుత్వం

మరణం
అర్జున్ సింగ్ అనారోగ్య సమస్యలతో ఢిల్లీలోని ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్‌లో చేరి చికిత్స పొందుతూ 2011 మార్చి 4న మరణించాడు. ఆయన అంత్యక్రియలు ఆయన స్వస్థలమైన చుర్హాట్‌లో జరిగాయి. ఆయనకు భార్య సరోజ్ కుమారి, ఇద్దరు కుమారులు అజయ్ సింగ్ (ఎమ్మెల్యే), అభిమన్యు & కుమార్తె వీణ ఉన్నారు.

మూలాలు

1930 జననాలు
2011 మరణాలు